Wallenborn
Wallenborn ass eng kleng Uertschaft an der Vulkanäifel am Landkrees Daun a Rheinland-Pfalz. Si läit ongeféier eng 12 Kilometer vun Daun ewech.

Kuckeswäertes 

Zu Wallenborn gëtt et deen eenzegen "natierlechen" Kalwaassergeysir aus Däitschland. E gëtt "Wallender Born", "Wallenborn" oder, am Volleksmond, "Brubbel" genannt. Ongeféier all 35 Minutte fänkt d'Quell un ze spruddelen a verbreet dann an der Géigend e Geroch vu faulen Eeër.

Als Familljennumm zu Lëtzebuerg

Vun der Uertschaft Wallenborn kënnt de Familljennumm "Wallenborn", deen et 1880 zéngmol zu Lëtzebuerg gouf. 1930 hunn 20 Leit sou zu Lëtzebuerg geheescht; déi meescht hunn zu Groussbus (7) a Biergem (6) gewunnt, anerer um Lampertsbierg (3), zu Konsdref (1), Dikrech (1), Heeschpelt (1) a Walfer (1). 1984 ass den Numm 38-mol am Land notéiert ginn.

Um Spaweck 
Der wallende Born von Wallenborn (Quarks & Co, 2003).
Einweihung des „Wallenden Born" am 29.06.2002 in Wallenborn, Verbandsgemeinde Daun
Land unter in Wallenborn nach schweren Regenfällen am 08.11.2001
Wallenborn Geiser

Uertschaften a Rheinland-Pfalz